ครม. เคาะวันหยุดพิเศษ 16-18 พ.ย.นี้ รับประชุม “เอเปค”
ครม. ประกาศวันหยุดราชการพิเศษ เขตกรุงเทพฯ-นนทบุรี และสมุทรปราการ ช่วงประชุม “เอเปค” ระหว่างวันที่ 16-18 พ.ย.65 รวม 3 วัน
ครม. เคาะวันหยุดราชการ-กรณีพิเศษ ระหว่างวันที่ 16-18 พ.ย.65 ไทยเป็นเจ้าภาพ  ประชุม “APEC 2022”
5 ต.ค. 2565

ผู้สื่อข่าวรายงานว่า วันนี้ (5 ต.ค.65) ที่ประชุมคณะรัฐมนตรี (ครม.) มีมติเห็นชอบกำหนดให้วันที่ 16-18 พ.ย. 65 เป็นวันหยุดราชการกรณีพิเศษ ในเขตกรุงเทพฯ จ.นนทบุรี และจ.สมุทรปราการ ซึ่งเป็นช่วงการประชุมผู้นำเขตเศรษฐกิจกิจเอเปค ครั้งที่ 29 และการประชุมที่เกี่ยวข้อง ตามที่กระทรวงการต่างประเทศเสนอ ทั้งนี้เหลือเวลาเพียง 1 เดือน จะเข้าสู่การประชุมสุดยอดผู้นำเอเชีย-แปซิฟิก หรือ APEC 2022 ที่ประเทศไทย
โดยการประชุมรอบนี้คาดว่าจะมีประเทศสมาชิก 21 เขตเศรษฐกิจเข้าร่วม ซึ่งขณะเดียวกันนั่นเอง ประเทศไทยในฐานะเจ้าภาพได้กำหนดวันที่ 14-19 พ.ย.65 เป็น APEC Economic Leaders’ Week (AELW) หรือ สัปดาห์ APEC
อย่างไรก็ตาม ในส่วนของภาคเอกชนได้จัดให้มีการประชุมคู่ขนาน APEC CEO Summit 2022 โดยตั้งความหวังไว้ว่าจะเป็นการแก้ปัญหาทางการค้าและการลงทุน ในตลาดการค้าที่มีขนาดใหญ่ 1 ใน 3 ของโลก จากจำนวนประชากรรวมเกือบ 3,000 ล้านคน มูลค่าตลาดของสินค้า หรือ GDP รวม 53 ล้านล้านเหรียญสหรัฐ หรือ 1,700 ล้านล้านบาท
 
 
 